Mε τα κέρδη από την εκμίσθωση των φόρων της περιφέρειάς τους -σε μικρότερη κλίμακα οι Χριστιανοί μεγαλοπροεστοί απ’ ότι οι αγιάνηδες-, με τα κέρδη επίσης από τις μεγάλες γαιοκτησίες τους (που ήταν συγκριτικά μικρότερες από αυτές των Οθωμανών μεγαλογαιοκτημόνων) και από την άσκηση του εμπορίου που διεξήγαν, κατόρθωναν να συγκεντρώνουν τέτοια δύναμη ώστε ν’ ασκούν μεγάλη επιρροή πάνω στα επαρχιακά κρατικά όργανα. Oι άρχοντες αυτοί (Χριστιανοί ή Μουσουλμάνοι) αποτελούσαν ισχυρούς τοπικούς παράγοντες και ήταν συγκεντρωμένοι στις πρωτεύουσες των καζάδων ή σε μεγάλα χωριά.